۱۴۴۶-۳-۲۸ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: کابل: د ډنمارک د سره صلیب د آسیایی او اروپایی چارو مسئولې آغلې کِرن، د افغانی سرې میاشتې د مرکزی مرستون له بېلابېلو څانګو او فعالیتونو څخه لیدنه وکړه. لغمان/ پروان: د لغمان ولایت مرکز مهترلام اړوند د بدیع الآباد سیمې او علینګار په ولسوالۍ کې له ٢٧ او د پروان ولایت په کوه صافی ولسوالۍ کې له ٢ سېلاب ځپلو کورنیو سره د ۵ قلمه غیر خوراکی توکو مرسته ترسره شوه. هرات: د پشت کوه ولسوالۍ په آب کل کلی کې ۱۲۰ تنو مسلکی او غیر مسلکی کارګرو ته د کار په بدل کې د پیسو په لومړی پړاو کې په ټولیز ډول یو میلیون او څلور سوه پنځه دېرش زره (۱،۴۳۵،۰۰۰) افغانۍ مزد ورکړل شو. هلمند: د سویل لویدیځ زون په کچه د کنټرول مدیرانو ته د اسنادو د کنټرول، طریقې او طرز العمل په اړه د ظرفیت لوړونې څلور ورځنی روزنیز ورکشاپ د ستاینلیکونو په ورکړې سره پای ته ورسېد. پکتیا: د سویل ختیځ زون د ریاست او د یاد زون اړوند د پکتیا ولایت د ولایتی څانګې ریاست کارکوونکو او د ولایتی مجامع غړو ته د ځانګړې اونۍ د هدف او د دې اونۍ د ارزښت په مناسبت غونډې ترسره شوې. پنجشېر: ۸۱۷۱ تنو ناروغانو ته د تېرو ۳۰ ورځو په لړ کې په بېلابېلو سیمو کې روغتیایی خدمات ترسره شوی. بلخ: ۱۰ تنو رضاکارانو ته د اقلیمی بدلون تر عنوان لاندې یو ورځنی روزنیز ورکشاپ ورکړل شو.